การพัฒนาความสามารถการฟัง-พูดภาษาอังกฤษโดยใช้กิจกรรมการสอนภาษาเพื่อการสื่อสารของนักเรียนชั้นประถมศึกษาปีที่ 6
ภาษาอังกฤษ -- การศึกษาและการสอน (ประถมศึกษา)
ภาษาอังกฤษ -- กิจกรรมการเรียนการสอน
ภาษาอังกฤษเพื่อการสื่อสาร
การวิจัยครั้งนี้มีวัตถุประสงค์เพื่อ 1) เปรียบเทียบความสามารถการฟัง-พูดภาษาอังกฤษ ก่อนเรียนและหลังเรียนโดยใช้กิจกรรมการสอนภาษาเพื่อการสื่อสารของนักเรียนชั้นประถมศึกษาปีที่ 6 2) ศึกษาความพึงพอใจของนักเรียนที่มีต่อการจัดกิจกรรมการสอนภาษาเพื่อการสื่อสาร ของนักเรียนชั้นประถมศึกษาปีที่ 6 ประชากร คือ นักเรียนชั้นประถมศึกษาปีที่ 6 โรงเรียนวัดลาดประทุมคงคาราม อำเภอลาดบัวหลวง จังหวัดพระนครศรีอยุธยา ภาคเรียนที่ 1 ปี การศึกษา 2563 จำนวน 20 คน เครื่องมือที่ใช้ในการวิจัย คือ แผนการจัดกิจกรรมการเรียนรู้การจัดกิจกรรมการสอนภาษาเพื่อการสื่อสาร จำนวน 4 เรื่อง 16 แผน แบบประเมินความสามารถด้านการฟัง-พูดภาษาอังกฤษ จำนวน 4 ชุด และ แบบสอบถามความพึงพอใจ จำนวน 12 ข้อ สถิติที่ใช้ในการวิเคราะห์ข้อมูลได้แก่ ค่าเฉลี่ย ร้อยละ ส่วนเบี่ยงเบนมาตรฐาน และทดสอบสมมติฐานโดยใช้ t - test (Dependent Samples) ผลการวิจัยพบว่า 1. นักเรียนชั้นประถมศึกษาปีที่ 6 ที่เรียนโดยใช้กิจกรรมการสอนภาษาเพื่อการสื่อสารมีความสามารถการฟัง-พูดภาษาอังกฤษ หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 2. นักเรียนชั้นประถมศึกษาปีที่ 6 ที่เรียนโดยใช้กิจกรรมการสอนภาษาเพื่อการสื่อสารมีความพึงพอใจต่อการเรียนรู้โดยใช้กิจกรรมการสอนภาษาเพื่อการสื่อสารโดยร่วมอยู่ในระดับมาก คำสำคัญ : การสอนภาษาเพื่อการสื่อสาร; ความสามารถการฟัง-พูดภาษาอังกฤษ
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
อารีวรรณ เอี่ยมสะอาด
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
หลักสูตรและการสอน